Производството е по реда на чл.59 и следващи ЗАНН, във връзка с чл.415, ал.1, във връзка с чл.416, ал.5 КТ.
Образувано е по жалба от „С. С. С.“ , с ЕИК: *, със седалище и адрес на управление: гр. Д., общ. Д., обл. С., У. С. С. № *, П. от изпълнителен Д. К. Н. Ц., със съдебен адрес гр. Д., У. И. № * против Наказателно постановление /НП/ № 21 – 0000614/17.07.2018г., издадено от инж. Е. К. Д. - Д. на Д. „. по труда” - С., с което за нарушение на чл.415, ал.1 КТ, на основание чл.416, ал.5, във връзка с чл.415, ал.1 КТ на жалбоподателя е наложено административно наказание – имуществена санкция в размер 1 500.00 лева.
В жалбата поддържа твърдения за незаконосъобразност на издаденото НП и молба за отмяна. Твърди, че АНО не е съобразил измененията в разпоредбата на чл.399, ал.1 КТ, прието с § 9, във вр с §2, т.1 ЗР към ЗИДКТ в сила от 22.12.2017г. ДИТ е овластена да осъществи контрол по изплащане на неизплатени трудови възнаграждения, с изменението на чл.399 ал.1 КТ, поради което към момента на извършване на проверката липсва законово овластяване на ДИТ С. да осъществи контрол. Към момента на издаване а задължителните предписания АНО не е имал предвидената от закона компетентност да осъществи контрол на неизплатени трудови възнаграждения и обезщетения, след прекратяване на трудовото правоотношение. Поддържа доводи, че дори да е имало административно нарушение, то същото е маловажен случай по смисъла на чл.28 ЗАНН. Моли съда да отмени издаденото НП като незаконосъобразно, издадено в противоречия със закона. 
В съдебно заседание, жалбоподателят, не изпраща представител. 
Въззиваемият, чрез старши юрисконсулт В. оспорва жалбата. Поддържа доводи за доказаност на извършено от работодателя адм. нарушение на разпоредбата на чл.415, ал.1 КТ. Работодателят не е изпълнил, дадени му с протокол № 1801245/18.01.2018г. задължителни за изпълнение предписания, под №18 да изплати тр. възнаграждение на свой служител Кр. А. за м. септември 2017г. в размер чисто 312.37лв. Протоколът от извършена проверка е бил връчен надлежно на упълномощеното лице на дружеството и до приключване на проверката от работодателя не били представени доказателства, че е предприел действия по изпълнение на даденото предписание. АУАН и НП са съставени от компетентни дл. лица и тъй като от работодателя има доказано неизпълнение на предписание, моли съда да потвърди издаденото НП като законосъобразно, с което е ангажирана отговорността му съгласно разпоредбата на чл.415 ал.1 КТ.  
Съдът, прие от фактическа и правна страна следното:
Жалбата е процесуално допустима. Постъпила е от наказаното юридическо лице в срока по чл.59, ал.2 ЗАНН, с вх. № 18098139/02.08.2018г.,  чрез подаването й с куриерска фирма „Еконт“ на 01.08.2018г., видно от разписка № *592, считано от датата на връчване с разписка на 25.07.2018г.  
Разгледана по същество е неоснователна, по следните съображения:
Установи се от преценката на показанията на разпитаните свидетели и от констативен протокол /КП/ изх. № ПР1801245/18.01.2018г., че на 20.12.2017г. по работни места и на 12.01.2018г. и 18.01.2018г. по документи, е извършена проверка по спазване на КТ и ЗЗБУТ от св. Ан. Я. и св. М. Ж., в качеството им на главни инспектори в Д ”ИТ” С. на „С. С. С.“ гр. Д.. 
Проверката е извършена с участие на упълномощено лице М. Ч. от И. Д. Кр. Ц., с нотариално заверено пълномощно от 11.01.2018г.
От показанията на разпитаните свидетели / св. Д. Г., св.Ан. Я., св. М. Ж. и св. В. О./ се установи, че през м. декември 2017г. след получен сигнал за неизплатени заплати е направена проверка на дружество „С. С. С.“. Тази проверка е приключена с протокол от януари месец 2018г. В този протокол са дадени предписания за изплащане на дължимите трудови възнаграждения на работниците и дължими обезщетения към тях. 
На 28.03.2018г. била извършена проверка по работни места в дружеството „С. С. С.“, при която били изискани доказателства за изпълнение на предписанията. 
На 03.04.2018г. е извършена проверка по документи, при която пълномощникът на дружеството М. Ч. представила в ДИТ платежни нареждания от 28.03.2018г. за обща сума, към които били приложени фишове за заплати за отделните месеци, част от които били платени изцяло или частично. 
На 04. 04.2018г. бил връчен протокол от проверката с констатации, че от 39 дадени предписания, по 21 от тях или частично е изплатено или нищо не е плащано.  Частичното изпълнение не е било прието като изпълнение на самото предписание. Протоколът е бил връчен, заедно с покани за съставяне на АУАН за констатирани нарушения - неизпълнение на дадените предписания в срок. 
Проверката е била извършена с участие на пълномощник на дружеството М. Ч., която подписала протокол от извършена проверка и на нея били връчени покани за съставяне на АУАН. 
След връчване на протокола за извършена проверка е установена явна фактическа грешка, допусната в този протокол, състояща се в цитиране на номер на протокол от извършена последваща проверка, вместо номера на първия протокол. Поправката е извършена с решение от 18.04.2018г., след съставяне на АУАН, което също било връчено на пълномощника на 23.04.2018г. с куриер. 
АУАН е бил съставен на 16.04.2018г., на която дата не се явил управителя на дружеството. Конкретният АУАН е съставен за нарушение на чл.415, ал.1 КТ за неизпълнено в срок, дадено от органите на ДИТ  задължително предписание по т.18 от протокол за извършена проверка - не е изплатено трудово възнаграждение на К. А. А. за месец септември 2017г., в размер на 312.37 лева, което било със срок за изпълнение 22.01.2018г. Работодателят до приключване на проверката не е изплатил дължимото възнаграждение на този свой служител, на някои от служителите е изплатил в пълен размер,  а на други частично. След съставяне АУАН е бил изпратен на адреса на управление на дружеството, получен е бил от упълномощено лице и е изпълнена процедурата по чл.416 КТ - обявяване на АУАН на сайта на ДИТ – С.. 
Констатациите от проверката са отразени в КП № ПР1801245/18.01.2018г., т.3, във вр. с т.18,  е установено от платежна ведомост за м. септември 2017г. неизплатено в нарушение на чл.128, т.2 КТ трудово възнаграждение за м. септември на Кр. А. А., заемаща длъжността отговорник спомагателна дейност 1/2 и портиер 1/2 по силата на трудов договор № 33/20.12.2002г. с уговорена периодичност на плащане до 30 число на следващия месец, в размер от 312.37лв. В т.18 е дадено предписание на работодателя в съответствие с изискванията на чл.128, т.2 КТ да се изплати начисленото по ведомост за заплати за месец септември 2017г. дължимо трудово възнаграждение на Кр. А. А., изпълняващ длъжността „отговорник спомагателна дейност 1/2 и портиер 1/2“, в размер  312.37 лева, със срок за изпълнение 22.01.2018г. 
На 28.03.2018г. по работни места и на 03.04.2018г. по документи, при извършена последваща проверка, за която е съставен КП № 1811094/03.04.2018г. от инспекторите / св. Ан. Я., св. М. Ж., св. Д. Г. и св.В. О./ – т.8 е констатирано неизпълнение от  работодателя на задължително за изпълнение предписание по т.18 КП № 1801245/18.01.2018г., а именно да изплати начисленото в платежна ведомост за заплати и дължимо трудово възнаграждение за месец септември 2017г. на Кр. А. А., изпълняваща длъжността „отговорник спомагателна дейност 1/2 и портиер 1/2“, в размер на чисто 312.37 лева, със срок за изпълнение 22.01.2018г., в нарушение на чл.415, ал.1 КТ. 
С решение № 18034481/18.04.2018г. АНО е допуснал поправка на фактическа грешка, допусната в протокол за извършена проверка изх. № ПР1811094/03.04.2018г., в който поради грешка е записан протокол от извършена проверка № ПР1806119/09.02.2018г., вместо протокол за извършена проверка с изх. № ПР1801245/18.01.2018г.
На 23.04.2018г. решението за поправка на фактическа грешка е връчено на пълномощника М. Ч.. 
От приложена ведомост за заплати за м. септември 2017г. се установява, че е начислено трудово възнаграждение за месец септември 2017г. на сл. Кр. А. А. чисто в размер  312.37 лева. 
На 04. 04.2018г. на работодателя е връчена покана изх. № 18026474, чрез пълномощник М. Ч., на основание чл.40, ал.2 ЗАНН да се яви на 16.04.2018г. в Д “ИТ“ С. за съставяне на АУАН за неизпълнение на предписанието да изплати за м. септември тр. възнаграждение на сл. Кр. А. А..
От ТД на НАП на основание чл.74 ал.2 ДОПК чрез справка изх. № 10802-Д/08.10.2018г. се установява, че дружеството има регистрирана продажба на имущество инвентар в дневник – продажби за месец януари 2018г. на стойност 286 800.00 лева, с дата на документа 03.01.2018г. 
На 16.04.2018г. е съставен АУАН № 21-0000614 от св. Д. Г., в присъствие на св. Ан. Я. и св. М. Ж. против „С. С. С.“  гр. Д., за това, че при извършена проверка по работни места на 28.03.2018г. на обект производствена база в гр. Д., стопанисвана от „С. С. С.“  и при проверка по документи на 03.04.2018г. в офиса на ДИТ – С. е установено, че работодателят не е изпълнил  задължително за изпълнение предписание по т.18 от протокол за извършена проверка с изх. № 1801245/18.01.2018г., а именно да изплати начисленото в платежна ведомост за заплати, дължимо трудово възнаграждение за месец септември 2017г. на Кр. А. А., изпълняваща длъжността отговорник спомагателна дейност 1/2 и портиер 1/2 в размер чисто на 312.37 лева, със срок за изплащане 22.01.2018г., в нарушение на чл.415, ал.1 КТ. Нарушението е констатирано по документи на 03.04.2018г. и е извършено в гр. Д. на 23.01.2018г., в първият ден след изтичане на дадения срок /22.01.2018г./
АУАН е съставен в отсъствие на представител на дружеството, след покана № 18026474/04.04.2018г. за съставяне на акта, връчена на 04.04.2018г.  на св. М. Ч..
На 09.05.2018г. е връчен АУАН на пълн. М. Ч.. 
АУАН е бил връчен и по реда на чл.416, ал.3 КТ, съобщение № 18060994/15.05.2018г., поставено на таблото за съобщения в сградата на ДИТ, считано след изтичане на седемдневен срок от поставянето му. Дата на поставяне 15.05, дата на сваляне на съобщението 22.05. Съобщението е обявено и на интернет страницата на ДИТ.  
Въз основа на съставения акт и приложените към него доказателства е издадено обжалваното НП № 21-0000614/17.07.2018г., от инж. Ем. Д. - Д. на Д. „. по труда” – С., в което описанието на нарушението е възпроизведено от съставения акт, като е прието, че работодателят не е изпълнил задължително за изпълнение предписание, дадено в т.18 от протокол за извършена проверка с изх. № 1801245/18.01.2018г., а именно да изплати начислено в платежна ведомост за заплати и дължимо трудово възнаграждение за месец септември 2017г. на сл. Кр. А. А., в размер 312.37 лева, със срок за изпълнение 22.01.2018г. Нарушението е констатирано по документи на 03.04.2018г., извършено в гр. Д. на 23.01.2018г., в първият ден след изтичане на дадения срок. 
Нарушението е квалифицирано по чл.415, ал.1 КТ и на основание чл.416, ал.5 КТ, във връзка с чл.415, ал.1 КТ на работодателя е наложено административно наказание – имуществена санкция в размер 1 500.00 лева. 
АУАН и НП са издадени от компетентни длъжностни лица, съгласно чл.416, ал.1 и ал.5 КТ. АУАН е съставен от длъжностно лице - инспектор в ДИТ – С. към ИА „ГИТ“, който е компетентен орган, съгласно чл.399 КТ, във връзка с чл.21, ал.4, т.3 от Устройствен правилник на ИА „ГИТ“, приет с ПМС № 2/2014г., обн. в ДВ бр.6/2014г. Компетентен орган да издаде НП е директорът на ДИТ, съгласно чл.416, ал.5, във връзка с чл.399 КТ, във връзка с чл.16, ал.4, т.2  Устройствен правилник на ИА „ГИТ“, приет с ПМС № 2/2014г., обн. в ДВ бр.6/2014г. Измененията в чл.399, ал.1 КТ, съгласно §9 влизат в сила от деня на обнародване на закона от 22.12.2017г., тъй като изключението е за § 2, т.2, § 6 т.3,т.4, т.5, които влизат в сила от 31.03.2018г. Изменението на чл.399, ал.1 КТ е прието с §2 т.1, която съгласно §9 ЗИД КТ обн. ДВ. Бр. 102/ 22.12.2017г., е в сила от 22.12.2017г. от деня на обнародване на закона. §9 ЗИД КТ ДВ бр.102/2017г. препраща към §2, т.2, която урежда нова ал.3 в чл.399 КТ. Новата ал.3 на чл.399 КТ влиза в сила от 31.03.2018г., а ал.1 е в сила от 22.12.2017г. Разпоредбата на чл.399 ал.1 КТ в редакция преди и след изменението урежда „цялостният контрол по спазване на трудовото законодателство във всички отрасли и дейности“ се  осъществява от ИА „ГИТ“. Тълкуването на нормата преди и след изменението следва да отчита думите „цялостният контрол по спазване на трудовото законодателство е предоставен на ИА „ГИТ“, съответно на териториалните й поделения“, като този контрол обхваща всички въпроси, касаещи изпълнение на задълженията от работодателя по трудовия договор, без значение дали към момента на осъществяване на контрола е бил прекратен. Целта е упражняване на контрол над дейността на работодателя, по смисъла на §1, т.1 ДР КТ и предоставяне на защита и гаранция на правата на работниците и служителите по КТ. Дали проверката е извършена преди или след прекратяване на трудовото правоотношение, е без значение относно извода, че ДИТ е компетентен орган да упражни контрол, щом е подаден сигнал до тях за неизпълнени задължения от страна на работодателя. Противното означава да се възпрепятства възможността за защита на работника и служителя и упражняване на контрол, съгласно глава XIX КТ спрямо работодателя.    
Спазени са сроковете по чл.34 ЗАНН – тримесечен за съставяне на АУАН, считано от момента на установяване на нарушението – 03.04.2018г. до съставяне на акта – 16.04.2018г., съответно шест месеца до издаване на НП – 17.07.2018г. 
АУАН и НП имат задължителното съдържание, предписано от чл.42 ЗАНН, във връзка с чл.53, ал.2 ЗАНН, във връзка с чл.57 ЗАНН. 
От преценката на събраните гласни и писмени доказателства, описаните фактически обстоятелства относно нарушението и нарушителя се установяват по несъмнен и непротиворечив начин. Установи се, че при извършена проверка на 28.03.2018г. по работни места и на 03.04.2018г. в офиса на ДИТ е установено, че дружеството като работодател не е изпълнило задължително за изпълнение предписание по т.18 от протокол за извършена проверка изх.№ ПР 1801245/18.01.2018г., изразяващо се в това, че не е заплатил начислено в платежна ведомост за заплати трудово възнаграждение за м. септември 2017г. на служителя Кр. А. размер от 312.37лв., със срок за изпълнение 22.01.2018г. 
В тежест на АНО бе да докаже, че работодателят не е изпълнил дадено с влязъл в сила индивидуален административен акт, задължително за изпълнение предписание, с което  е нарушил разпоредбата на чл.415, ал.1 КТ. Съдът прие, че фактическия състав  на приложената адм. наказателна норма е доказан по последователен и несъмнен начин. Даденото за изпълнение предписание, произтича от влязъл в сила индивидуален административен акт и затова съдът не извършва преценка относно неговата законосъобразност. Предписанието съдържа ясно и точно указание за работодателя – да изпълни задължението си по чл.128 т.2 КТ спрямо свой  служител като му заплати, начислено във ведомост за заплати и неизплатено трудово възнаграждение за м. септември 2017г. От момента на изискуемостта, съгласно тр. договор до 30 число на сл. Месец и в хода на съдебното следствие от работодателя не се представиха никакви доказателства за изпълнение на предписанието и погасяване на задължението за заплащане на трудово възнаграждение, поради което съдът намира, че законосъобразно е ангажирана административно наказателната му отговорност по чл.415 КТ. Наложената от АНО имуществена санкция в размер 1500лв. е в минималния размер, поради което не се поставя въпрос за изменение и съответствие на наказанието с критериите по чл.27 ЗАНН. Не е допустимо определяне наказанието под предвидения минимален размер, поради което съдът приема, че има съответствие между тежестта на нарушението и наложеното наказание, ще окаже необходимия ефект, по смисъла на чл.12 ЗАНН - работодателят да спазва законовите разпоредби при осъществяване дейността на предприятието. Отговорността на работодателя е обективна, тъй като юридическото лице отговаря за неизпълнение на задължения при осъществяване на дейността си, без значение дали за допускане на нарушението има виновно длъжностно лице. 
Не е налице основание за приложение на чл.28 ЗАНН, поради което и по отношение на тази преценка, издаденото НП е законосъобразно. Този състав не се прилага спрямо нарушение на КТ, предвид уредбата на специалния състав по глава ХІХ, раздел ІІ от КТ на „маловажно” административно нарушение по чл. 415в КТ, което изключва приложимостта на общата разпоредба на чл. 28 ЗАНН. „Маловажните” нарушения, установени по КТ, съобразно чл. 415в КТ имат два основни признака: нарушението да е отстранено веднага след установяването му по реда на КТ и от него да не са настъпили вредни последици за работници и служители, но и в тези случаи работодателят не се освобождава от отговорност с приложение на чл.28 ЗАНН, а спрямо него се прилага по - лек размер на имуществена санкция. / В този смисъл е ТР №3/10.05.2011г. по т.д. №7/2010г. ВАС, ОСК/. Не са налице признаците на маловажен случай на нарушение по смисъла на чл.415в КТ, тъй като работодателя е в забава в един продължителен период от време и след като нарушението е за неизплатено обезщетение, произтичащо от прекратен трудов договор, само с факта на неизпълнение са настъпили вредни последици за работника или служителя. 

Р Е Ш И :

ПОТВЪРЖДАВА Наказателно постановление /НП/ № 21 – 0000614/17.07.2018г., издадено от инж. Е. К. Д. - Д. на Д. „. по труда” - С., с което на „С. С. С.“ , с ЕИК: *, със седалище и адрес на управление: гр. Д., общ. Д., обл. С., У. С. С. № *, П. от изпълнителен Д. К. Н. Ц., със съдебен адрес гр. Д., У. И. № *, за нарушение на чл.415, ал.1 КТ, на основание чл.416, ал.5, във връзка с чл.415, ал.1 КТ е наложено административно наказание – имуществена санкция в размер 1 500.00 лева, като законосъобразно. 
РЕШЕНИЕТО може да се обжалва от страните пред Административен съд - С. в 14 дневен срок, считано от съобщението.

                                  РАЙОНЕН СЪДИЯ: